《寿厚斋先生二首 其二》
明代·黄衷

寿域光阴六十馀，麒麟新锦照金鱼。清班上列还端揆，信史前名是特书。

直道只期匡帝范，遗才尝赖到公车。霖收日丽乾坤泰，惟有南山殿玉除。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。